Държавен вестник, бр. 65, 2012 г., стр. 5

БРОЙ  65	
Д Ъ Р Ж А В Е Н  В Е С Т Н И К 	
СТР.  5  
1. Входни характеристики
1.1. Изисквания за входящо минимално 
образователно равнище за лица, навършили 
16 години
За придобиване на трета степен на професи­
онална квалификация по професията „Спасител 
при бедствия, аварии и катастрофи“ от Списъка 
на професиите за професионално образование 
и обучение по чл. 6, ал. 1 ЗПОО (утвърден от 
министъра на образованието, младежта и науката 
със Заповед № РД-09-413 от 12.05.2003 г., изм. и 
доп. със Заповед № РД-09-04 от 8.01.2004 г., За­
повед № РД-09-34 от 22.01.2004 г., Заповед № РД-
09-255 от 9.04.2004 г., Заповед № РД-09-274 от 
18.02.2005 г., Заповед № РД-9-1690 от 29.09.2006 г., 
Заповед № РД-09-828 от 29.06.2007 г., Заповед 
№ РД-09-1891 от 30.11.2007 г., Заповед № РД-
09-298 от 19.02.2009 г., Заповед № РД-09-1803 от 
29.10.2009 г., Заповед № РД-09-621 от 18.05.2010 г., 
Заповед № РД-09-1728 от 1.12.2010 г., Заповед 
№ РД-09-748 от 13.06.2011 г., Заповед № РД-09-
1805 от 9.12.2011 г. и Заповед № РД-09-638 от 
23.05.2012 г. входящото минимално образова­
телно равнище за лица, навършили 16 години, 
е завършено средно образование или придобито 
право за явяване на държавни зрелостни изпити.
1.2. Изисквания за входящо квалификационно 
равнище или професионален опит
За обучение по професията „Спасител при 
бедствия, аварии и катастрофи“ с придобиване 
на трета степен на професионална квалифика­
ция не се изисква кандидатите да притежават 
предишна професионална квалификация или 
професионален опит по други сродни професии 
от професионалното направление. 
За обучение за придобиване на трета степен 
на професионална квалификация по професията 
„Спасител при бедствия, аварии и катастрофи“ е 
необходимо лицата да притежават свидетелство 
за управление на МПС категория „С“.
За обучение по професията „Спасител при 
бедствия, аварии и катастрофи“ с придобиване 
на трета степен на професионална квалифика­
ция могат да кандидатстват лица, завършили 
курсове за професионално обучение по част от 
професията, или лица с професионален опит 
по тази професия. За тези кандидати е необхо­
димо да се организира надграждащо обучение. 
Съдържанието на обучението се определя след 
сравняване на компетенциите и резултатите от 
ученето, описани в Държавното образователно 
изискване (ДОИ) за придобиване на квалифи­
кация по професията.
1.3. Изисквания към здравословното и пси­
хическото състояние на кандидата
Кандидатът за обучение, който ще упражнява 
професията „Спасител при бедствия, аварии и 
катастрофи“, трябва да бъде физически годен 
и психически здрав, което се удостоверява с 
медицинско свидетелство. Психологическата 
пригодност за упражняване на професията се 
определя в съответствие с изискванията на 
Закона за МВР. 
1.4. Други изисквания
Кандидатът за обучение по професията 
„Спасител при бедствия, аварии и катастрофи“ 
трябва да не е осъждан за умишлено престъ­
пление от общ характер и да не е уволняван 
дисциплинарно.
2. Описание на професиятa
2.1. Трудови дейности, отговорности, лич­
ностни качества, особености на условията на 
труд, оборудване и инструменти, изисквания 
за упражняване на професията, определени в 
законови и подзаконови актове (здравословно 
състояние, правоспособност и др.)
Спасителят при бедствия, аварии и катастро­
фи може да заема длъжности в Главна дирекция 
„Пожарна безопасност и защита на населени­
ето“, в състави на многонационални спасител­
ни екипи в страната и извън нея, в обектови 
и отраслови спасителни формирования, като 
изпълнява спасителни дейности при различни 
видове природни бедствия, промишлени аварии, 
инциденти с опасни вещества (радиоактивни, 
химически и биологични), автомобилни и желе­
зопътни катастрофи, ликвидиране последствията 
от терористични актове и др., като изпълнява:
2.1.1. Инженерно-спасителни дейности:
– открива местата на бедстващи хора, пъ­
тищата за достигане до тях и определя общите 
параметри на бедствието, като осигурява дос­
тъп до пострадали и определя физическото и 
психическото им състояние; 
– спасява пострадали и ги извежда (изнася 
или съпровожда) на безопасно място, евакуира 
застрашеното от бедствието население или го 
извежда в безопасен район;
– подава въздух на хора в изолирани поме­
щения;
– изпомпва вода;
– възстановява проводимостта на пътища, 
пътни съоръжения и мостове;
– осветява района на извършване на спаси­
телните работи в тъмната част на денонощието 
и локализира източниците на вторичните по­
разяващи фактори; 
– спасява пострадали от високи места (етажи, 
дървета, покриви и др.), паднали в пещери или 
труднодостъпни места, като използва алпийска 
техника и екипировка; обезопасява сгради (фа­
сади, покриви, стрехи и др.) и други съоръжения 
при силни ветрове и обледенявания; 
– изважда пострадали от катастрофирали 
превозни средства, оказва долекарска помощ 
и транспортира при нужда болни и нуждаещи 
се през труднопроходими терени и при тежки 
метеорологични условия; 
– извършва водолазноиздирвателни работи 
при наличие на необходимата квалификация; 
– работи с цялата налична спасителна тех­
ника и апаратура съгласно квалификацията си; 
– участва в издирване на веществени дока­
зателства съвместно с компетентните органи.
 2.1.2. Дейности по радиационна, химическа 
и биологична защита и екология:
– открива и идентифицира опасни вещества 
и материали;